การประกอบธุรกิจของแต่ละสายผลิตภัณฑ์

ลักษณะผลิตภัณฑ์

  1. กระเบื้องเซรามิคปูพื้น ภายใต้เครื่องหมายการค้า “ไดนาสตี้” ซึ่งผลิตโดยบริษัท ไดนาสตี้
  เซรามิค จำกัด(มหาชน) แบ่งเป็นกระเบื้องเซรามิคปูพื้นขนาด 12” x 12” , ขนาด 16” x
  16”

  2. กระเบื้องเซรามิคปูพื้น ภายใต้เครื่องหมายการค้า “จากัวร์” ซึ่งผลิตโดยบริษัท ไดนาสตี้
  เซรามิค จำกัด(มหาชน) แบ่งเป็นกระเบื้องเซรามิคปูพื้นขนาด 12” x 12”

  3. กระเบื้องเซรามิคปูพื้น ภายใต้เครื่องหมายการค้า “นาวาร์” ซึ่งผลิตโดยบริษัท ไดนาสตี้
  เซรามิค จำกัด(มหาชน) แบ่งเป็นกระเบื้องเซรามิคปูพื้นขนาด 12” x 12”

  4. กระเบื้องเซรามิคปูพื้น ภายใต้เครื่องหมายการค้า “ไทล์ ท้อป”
  แบ่งเป็นกระเบื้องเซรามิคปูพื้นขนาด 8” x 8” , ขนาด 12” x 12”

5. กระเบื้องเซรามิคบุผนัง ภายใต้เครื่องหมายการค้า “ไทล์ ท้อป” ขนาด 8” x 8” , ขนาด
8” x 10”

6. กระเบื้องเซรามิคปูพื้นและบุผนังภายใต้เครื่องหมายการค้า “แวลู่ ”ขนาด 8” x 8” , ขนาด
12” x 12”

7. กระเบื้องเซรามิคปูพื้นและบุผนังภายใต้เครื่องหมายการค้า “ แอนนา”ขนาด 8” x 8” ขนาด
12” x 12”

8. กระเบื้องเซรามิคปูพื้นและบุผนังภายใต้เครื่องหมายการค้า“มัสแตง ” ขนาด 8” x 8” ขนาด
12” x 12”

  9. กาวยาแนว ภายใต้เครื่องหมายการค้า “ท็อปสติ๊ก” ขนาดบรรจุถุงละ 1 กก.

  10. อื่นๆ ที่บริษัทฯ ซื้อมาเพื่อจำหน่ายภายใต้เครื่องหมายการค้าของผู้ผลิตอื่น ได้แก่
  กาวซิเมนต์, กาวยาแนว ,บัวกาบกล้วย และผลิตภัณฑ์อื่น ๆ
  ที่เกี่ยวเนื่องกับการปูกระเบื้องเซรามิค

การจัดหาผลิตภัณฑ์

วัตถุดิบที่สำคัญต่อการผลิต

-   ดิน , หินบด และแร่ ที่สั่งซื้อในประเทศ แถบจังหวัด ลำปาง, กาญจนบุรี, ราชบุรี, สิงห์บุรี
    , ชัยภูมิ, ปราจีนบุรี เป็นต้น
    ไม่มีปัญหาเรื่องขาดแคลนวัตถุดิบในระยะยาวเนื่องจากบริษัทฯมีแผนสำรองกรณีวัตถุดิบขาดสต๊อก
    โดยการวิจัยพัฒนาคุณสมบัติของดินทุกประเภท เพื่อสำรองไว้ใช้หากเกิดกรณีฉุกเฉิน
    และอยู่ในแผนการจัดการบริหารความเสี่ยงของบริษัทฯ

-   สี เพื่อการผลิตกระเบื้องเซรามิคและสารเคลือบ (Frit)
    และยึดเกาะสีกระเบื้องเซรามิคซึ่งสั่งซื้อจากต่างประเทศ
    ซึ่งไม่มีความเสี่ยงในการจัดหาวัตถุดิบในระยะยาวเช่นกัน
    แต่มีผลกระทบในด้านราคาของวัตถุดิบที่สั่งซื้อจากต่างประเทศตามค่าของอัตราแลกเปลี่ยนเงินตราในสกุลต่างประเทศที่สั่งซื้อกับค่าของเงินบาทเท่านั้น

-   ต้นทุนพลังงาน คือ

-   ก๊าซธรรมชาติ ซึ่งบริษัทฯ สั่งซื้อจาก บมจ.ปตท. ทั้งหมด ซึ่งต้นทุนผลิตที่ปรับเพิ่มขึ้น
    ส่วนใหญ่มาจากการเพิ่มขึ้นของค่าก๊าซ โดยอ้างอิงราคาน้ำมันจากตลาดโลก เป็นสำคัญ

-   ไฟฟ้า สั่งซื้อจากการไฟฟ้าส่วนภูมิภาค ซึ่งโรงงานของบริษัทฯเองและบริษัทในเครือ
    มีสถานีไฟฟ้าย่อยเป็นหน่วยเชื่อมต่อระหว่างการไฟฟ้าส่วนภูมิภาค
    ราคาเป็นไปตามเงื่อนไขของการไฟฟ้าส่วนภูมิภาค

แหล่งจัดหา

-   ในประเทศ ประมาณร้อยละ 95
    บริษัทสั่งซื้อวัตถุดิบจากผู้ขายหลายรายกระจายกันไปไม่ได้ผูกขาดรายหนึ่งรายใด
    ไม่มีความเสี่ยงในการต่อรองเรื่องราคา

-   ต่างประเทศ ประมาณร้อยละ 5 บริษัทสั่งซื้อวัตถุดิบจากหลายประเทศ เช่น จีน , ตุรกี
    ,สิงคโปร์ ,อิตาลี , สเปน และไต้หวัน
    ที่มีชื่อเสียงในการผลิตกระเบื้องเซรามิคจากผู้ขายหลายรายจึงไม่มีความเสี่ยงในการเปลี่ยนแปลงผู้ขาย
    และบริษัทมีสัมพันธภาพอันดีกับผู้ขายซึ่งเป็นผู้ผลิตรายใหญ่
    มีแหล่งวัตถุดิบอยู่หลายแห่งทั้งในและนอกประเทศ
    หากมีการเปลี่ยนผู้ขายบริษัทอาจหาผู้ขายทดแทนได้โดยง่ายเพราะมีการสำรองผู้ขายวัตถุดิบไว้อยู่หลายราย
    อีกทั้ง
    บริษัทฯยังมีการทดลองวัตถุดิบให้ผู้ขายรายย่อยเพื่อเป็นอีกทางเลือกในการหาแหล่งวัตถุดิบสำรองและราคาถูก

  บริษัทฯ ไม่มีการซื้อวัตถุดิบหรืออะไหล่กับคู่ค้ารายใดเกินร้อยละ 30

กำลังการผลิต

กำลังการผลิตและ % การใช้กำลังการผลิตในรอบ 3 ปี ที่ผ่านมาของบริษัทและบริษัทย่อยมีดังนี้

  -------------------------------------------- ------------------- -------- --------
                                               ปริมาณการผลิต                  

  บริษัท / ผลิตกระเบื้อง                            (ล้านตารางเมตรต่อปี)            

                                               2554                2553     2552

  บริษัท ไดนาสตี้ เซรามิค จำกัด(มหาชน) - กำลังการผลิต  27                  23       21

  (ผลิตเฉพาะกระเบื้องเซรามิคปูพื้น) กำลังผลิตร้อยละ      98                  97       93

  บริษัท ไทล์ ท้อป อินดัสตรี้ จำกัด(มหาชน)- กำลังการผลิต  32                  28       24

  (ผลิตกระเบื้องเซรามิคปูพื้นและบุผนัง ) กำลังผลิตร้อยละ   92                  99       93

  รวมกำลังการผลิต                                59                  51       45
  -------------------------------------------- ------------------- -------- --------

สภาวะอุตสาหกรรมและการแข่งขัน

สภาวะอุตสาหกรรม

เป็นที่ทราบกันดีว่าประเทศไทยนั้นเป็นประเทศที่เรียกได้ว่าเป็นครัวของโลก
คือเป็นประเทศที่มีการส่งออกสินค้าทางเกษตรกรรมเป็นหลัก เช่น ข้าว, มันสำปะหลัง และ น้ำตาล
หรือ สินค้าที่เป็นวัตถุดิบที่สำคัญสำหรับอุตสาหกรรมอย่าง ยางพาราก็เป็นสินค้าส่งออกที่สำคัญอีกด้วย
เพราะฉนั้นแล้ว เศรษฐกิจโดยรวมของประเทศจะถูกขับเคลื่อนด้วยสินค้าส่งออกเหล่านี้เป็นหลัก
เพราะเกี่ยวข้องโดยตรงกับอัตราการเติบโตของประเทศ หรือ GDP นั่นเอง
นอกจากสินค้าทางเกษตรกรรมแล้ว ประเทศไทยยังมีความสามารถในด้านของแรงงานที่มีฝีมือ
มีความละเอียดอ่อน และเป็นที่ยอมรับของนานาประเทศจึงก่อให้เกิดอุตสาหกรรมสิ่งทอ,
ชิ้นส่วนอิเลคโทรนิคส์ และ ผลิตรถยนต์
ซึ่งอุตสาหกรรมเหล่านี้ได้ช่วยสร้างเศรษฐกิจของประเทศเช่นกัน

ด้วยตัวขับเคลื่อนเศรษฐกิจหลักๆที่ได้กล่าวไว้ข้างต้น ผลกระทบต่างๆที่เกิดขึ้นในประเทศเช่น อุทกภัย
หรือ การเปลี่ยนแปลงทางการเมือง และ ผลกระทบจากนอกประเทศ เช่น
การเปลี่ยนแปลงของราคาน้ำมัน หรือ ระบบการเงินของประเทศต่างๆ
จึงมีผลทำให้เศรษฐกิจของประเทศไทยเปลี่ยนแปลง
และบางอย่างที่เปลี่ยนแปลงนั้นยังส่งผลกระทบต่อบริษัทฯตามช่วงเวลาดังต่อไปนี้

ไตรมาส 1/2554

ในช่วงต้นปี2554 ส่วนใหญ่ในภาคกลางของประเทศซึ่งถูกวิกฤติน้ำท่วมในช่วงปลายปี2553
ยังอยู่ในสภาวะที่กำลังฟื้นตัว
พื้นที่เกษตรกรรมส่วนใหญ่ถูกทำลายจึงทำให้ประชาชนไม่สามารถเก็บเกี่ยวได้ตามฤดู
ซึ่งตามเหตุการณ์ที่เกิดขึ้นแล้ว ส่วนใหญ่จะถูกมองว่าตลาดซ่อมแซมน่าจะฟื้นตัวได้ดี
และมีแรงซื้อเข้ามามาก แต่ในความเป็นจริงแล้ว
ชาวไร่ชาวนาต้องการเร่งปลูกพืชผลทางการเกษตรเพื่อที่จะมีรายได้มาทำประโยชน์อย่างอื่นต่อไป
จึงทำให้ตลาดซ่อมแซมนั้นไม่ได้มีเข้ามาอย่างมากเท่าที่ประเมิน
สรุปในไตรมาสแรกบริษัทฯมียอดขายทั้งสิ้น 2,014 ล้านบาท เติบโตจากปีก่อนร้อยละ 3
โดยมีปริมาณขายที่ 15.8 ล้าน เติบโตจากปีก่อนร้อยละ 3 เช่นกัน

ในด้านของการผลิต จากปี2553 ที่มีการขยายกำลังการผลิตเพื่อรองรับตลาดในปีนี้
ทำให้กำลังการผลิตต้นปีในไตรมาสแรกผลิตได้ทั้งสิ้น 15.3 ล้านตารางเมตร
และในสิ้นเดือนมกราคม
ทางบริษัทฯยังได้มีการปรับปรุงกำลังการผลิตอีกหนึ่งเตาตามแผนงานที่วางไว้

ในส่วนของกำไรขั้นต้นอยู่ที่ระดับใกล้เคียงกับปีก่อนที่ร้อยละ 42.2
แม้ว่าต้นทุนการผลิตจะเพิ่มขึ้นเนื่องมาจากการปรับตัวของราคาแก๊สธรรมชาติซึ่งเพิ่มขึ้นร้อยละ 4
จากปีก่อน และในไตรมาสแรกปี 2554 ทางบริษัทฯได้เริ่มใช้มาตรฐานบัญชีใหม่
ซึ่งส่วนหนึ่งของมาตรฐานบัญชีนี้คือค่าคอมมิชชั่นและโปรโมชั่นของสินค้าจะถูกหักจากรายได้โดยตรงจากเดิมที่เคยอยู่ในค่าใช้จ่ายในการขายและการบริหาร
ทำให้ราคาขายเฉลี่ยของบริษัทลดลงจาก 129 บาท เหลือ 127 บาท ส่งผลทำให้มีกำไรสุทธิทั้งสิ้น
364 ล้านบาท หรือเติบโตเพียงร้อยละ 2 เปรียบเทียบในไตรมาสแรกเดียวกันของปี 2553
เนื่องจากปี 2553 ทางบริษัทฯได้สิทธิทางภาษีที่ร้อยละ 25 สำหรับกำไร 300 ล้านบาทแรก
แต่ในปีนี้ทางสรรพากรไม่ได้มีการให้ใช้สิทธินั้นแต่อย่างใด

ไตรมาส 2/2554

ในด้านของตลาดในไตรมาสที่สองจะเห็นได้ว่ามีการเจริญเติบโตมากกว่าปีก่อนอย่างเห็นได้ชัด
ปัจจัยหลักๆคือตลาดซ่อมแซมที่เริ่มมีแรงซื้อเข้ามามากขึ้นเนื่องจากประชาชนส่วนใหญ่ต้องการซ่อมแซมบ้านก่อนฤดูฝน
อีกทั้งทางบริษัทฯได้มีการผลักดันกระเบื้องขนาดใหญ่หรือ 16"x16" ออกสู่ตลาดมากขึ้น
เหตุผลมาจากความต้องการของตลาดที่เปลี่ยนจากกระเบื้องขนาดเล็กมาเป็นกระเบื้องขนาดใหญ่
ส่วนหนึ่งเนื่องมาจากอิทธิพลของกระเบื้องแกรนิโต้ที่มาจากจีนซึ่งมีราคาแพง
และจัดได้ว่าเป็นกระเบื้องตลาดบน
ซึ่งประชาชนส่วนใหญ่แล้วไม่มีกำลังซื้อจึงหันมาใช้กระเบื้องขนาดใหญ่ของทางบริษัทแทน
อีกหนึ่งปัจจัยที่ทำให้การใช้งานกระเบื้องขนาดใหญ่เพิ่มขึ้นคือพื้นที่ในการปูกระเบื้องที่กว้างขวางขึ้น
เปรียบเทียบกับในสมัยก่อนซึ่งถ้าพูดถึงเรื่องการปูกระเบื้องแล้ว
ผู้ใช้งานส่วนใหญ่จะปูเพียงแค่ในห้องน้ำ แต่ในสมัยนี้กระเบื้องมีวิวัฒนาการที่ดีขึ้น
สามารถออกแบบพื้นผิวได้หลากหลาย และเหมาะกับทุกๆการใช้งานในบ้าน

จากที่ได้กล่าวข้างต้น ทำให้บริษัทฯมีรายได้สุทธิ 1,854 ล้านบาทหรือเติบโตขึ้นร้อยละ 11
คิดเป็นปริมาณขายทั้งหมด 14.4 ล้านตารางเมตรหรือเติบโตขึ้นร้อยละ 10
ราคาขายเฉลี่ยถูกผลักดันขึ้นเป็น 129.21
บาทต่อตารางเมตรจากยอดขายของกระเบื้องขนาดใหญ่ที่เพิ่มมากขึ้นบวกกับการปรับราคาสินค้าขึ้นบางส่วน
กำไรขั้นต้นเพิ่มขึ้นจากไตรมาสแรกเป็นร้อยละ 44.8 ส่งหลให้มีกำไรสุทธิที่ 337 ล้านบาท
หรือเติบโตขึ้นร้อยละ 5 จากปีก่อน

ไตรมาส 3/2554

ครึ่งปีหลังของทุกปีจะเป็นช่วงของฤดูฝนหรือเป็นช่วงของฤดูเพาะปลูก จึงเป็น Low Season
ของทางบริษัท ปัจจัยหลักๆก็คือทางฝั่งของภาคอิสานซึ่งประชาชนส่วนใหญ่ทำอาชีพเกษตรกรรม
และแรงงานส่วนใหญ่ก็มาจากพื้นที่นี้
บวกกับทั้งเป็นพื้นที่ที่มีขนาดใหญ่และมีประชากรมากที่สุดของประเทศ จึงเป็นสาเหตุที่ทำให้เกิด
Seasonality ขึ้น ในช่วงครึ่งปีหลังของปี 2554
นี้เป็นช่วงที่ประเทศไทยได้รับผลกระทบจากน้ำท่วมมากที่สุดครั้งหนึ่งในประวัติศาสตร์
การกำกับดูแลน้ำในเขื่อนต่างๆไม่มีประสิทธิภาพเท่าที่ควร บวกกับปริมาณน้ำฝนที่ตกลงมามาก
ทำให้พื้นที่การเกษตรเสียหายเกือบทั้งหมดของภาคกลาง
อีกทั้งนิคมอุตสาหกรรมส่วนใหญ่ในภาคกลางต้องปิดตัวลง แต่อย่างไรก็ตาม
เนื่องจากทางบริษัทมีเครือข่ายสาขาที่ครอบคลุมทั่วประเทศทำให้การขายไม่ได้หยุดแต่อย่างไร
จะมีผลกระทบจากน้ำท่วมบ้างก็เพียงแค่ 12 สาขาในระยะเวลาประมาณ 1-3 อาทิตย์
จากสาขาทั้งหมดกว่า 200 แห่งทั่วประเทศ อีกทั้งทางบริษัทฯมีนโยบายทางการตลาดในเชิงรุก
จัดให้มีกิจกรรมลดราคาตามสาขาที่ได้คัดเลือกทุกวันเสาร์
ทำให้ยอดขายของบริษัทเติบโตขึ้นอย่างเห็นได้ชัด

ในส่วนของการผลิต
ทางบริษัทฯได้ขยายกำลังการผลิตโดยเพิ่มเตาเผาสำหรับกระเบื้องปูพื้นอีกหนึ่งเตาในเดือนสิงหาคม
อีกทั้งได้มีการพัฒนาวิจัยส่วนผสมของกระเบื้องชนิดใหม่ หรือที่ทางบริษัทเองเรียกว่าเป็นยุคที่สี่ (4th
Generation) ซึ่งส่วนผสมใหม่นี้สามารถลดการใช้แก๊สธรรมชาติลงได้กว่าร้อยละ 6
ถือว่าเป็นยุคที่มีการปรับตัวให้เข้ากับราคาแก๊สที่เพิ่มขึ้นอย่างต่อเนื่อง แต่อย่างไรก็ตาม
ทางบริษัทฯยังคงประสบปัญหาเกี่ยวกับการขนส่งวัตถุดิบ
จึงไม่สามารถเริ่มใช้ส่วนผสมชนิดใหม่นี้ได้แต่อย่างไร
ซึ่งคาดว่าจะได้เริ่มใช้จริงเต็มประสิทธิภาพในช่วงต้นปีหน้า

สรุปแล้วในไตรมาสที่สาม บริษัทฯมีรายได้สุทธิทั้งหมด 1,695 ล้านบาท
หรือเติบโตกว่าปีก่อนถึงร้อยละ 24 แต่เนื่องจากราคาแก๊สธรรมชาติปรับตัวสูงขึ้นถึงร้อยละ 30
จากไตรมาสเดียวกันในปี 2553 จึงทำให้อัตรากำไรขั้นต้นอยู่ที่ร้อยละ 43.6 หรือลดลงร้อยละ 4
จากปีก่อน จึงทำให้บริษัทมีกำไรสุทธิที่ 289 ล้านบาท หรือเติบโตขึ้นร้อยละ 15 จากปีก่อน

ไตรมาส 4/2554

ในไตรมาสที่สี่ของปี 2554 นี้ภาคกลางของประเทศไทยยังคงตกอยู่ใต้สภาวะน้ำท่วม
ซึ่งถ้าคิดเป็นพื้นที่โดยรวมแล้วกว่าร้อยละ 17 ของประเทศไทยมีน้ำท่วมขัง
ร้านค้าขายส่งหรือเอเย่นต์ของบริษัทฯบางรายได้ปรับเปลี่ยนกลยุทธ์ในการขายของตัวเอง
จากที่เคยรับสินค้าจากโรงงานเก็บไว้ในร้านค้าของตัวเอง ก็ไม่ค่อยเก็บตุนสินค้า
เนื่องจากกระเบื้องใช้พื้นที่กว้าง และน้ำหนักมาก บวกกับกำไรที่ได้จากการขายต่อกล่องค่อนข้างน้อย
จึงทำให้ร้านค้าส่วนใหญ่สั่งตรงจากโรงงานส่งให้ลูกค้า
หรือรวดเร็วกว่าคือสั่งตรงจากสาขาของทางบริษัทฯ
โดยตรงซึ่งจะสามารถประหยัดค่าใช้จ่ายในการเก็บรักษาและขนส่งไปอีกมาก
อีกทั้งสะดวกรวดเร็วเนื่องจากสาขาของทางบริษัทฯสามารถขนส่งถึงลูกค้าได้ครอบคลุมทั่วประเทศจากจำนวนสาขากว่า
200 แห่งและมีสินค้าคงคลังพร้อมส่งตลอดเวลา

ในส่วนของการผลิต
ตามแผนงานทางบริษัทฯได้มีการเปิดกำลังการผลิตขึ้นอีกหนึ่งเตาเผาในเดือนมกราคม 2555
รวมทั้งสิ้นแล้ว ณ ปัจจุบัน บริษัทฯมีเตาเผาทั้งหมด 20 เตา
กระเบื้องที่ผลิตทั้งหมดเป็นไปตามสัดส่วนในการขายของแต่ละขนาด
และบริษัทฯยังคงมีแผนงานในการปรับปรุงประสิทธิภาพทั้ง 20 เตานี้อีกด้วย

สรุปแล้วในไตรมาสที่สี่ บริษัทฯมีรายได้สุทธิทั้งหมด 1,632 ล้านบาท หรือเติบโตกว่าปีก่อนถึงร้อยละ
11 แต่เนื่องจากราคาแก๊สธรรมชาติปรับตัวสูงขึ้นถึงร้อยละ 38 จากไตรมาสเดียวกันในปี 2553
ซึ่งถือว่าเป็นอัตราค่าแก๊สที่สูงที่สุดในประวัติการณ์ จึงทำให้อัตรากำไรขั้นต้นอยู่ที่ร้อยละ 40.5
หรือลดลงร้อยละ 6 จากปีก่อน จึงทำให้บริษัทมีกำไรสุทธิที่ 253 ล้านบาท หรือเติบโตขึ้นร้อยละ 4
จากปีก่อน

จากภาวะเศรษฐกิจและปัจจัยทางธุรกิจที่ได้กล่าวไว้ข้างต้นทั้งภายในและภายนอกประเทศ
บริษัทฯยังคงสร้างผลกำไรและปรับปรุงประสิทธิภาพงาน มีการริเริ่มโครงการใหม่ๆ
วิธีการทางการตลาดที่รอบคอบรัดกุม
ทุกส่วนมาจากพนักงานของบริษัทฯทุกท่านที่มีส่วนช่วยในการผลักดันบริษัทฯจนทำให้ทั้งปีมียอดขายโดยรวมทั้งสิ้น
7,207 ล้านบาท หรือเติบโตเพิ่มขึ้นถึงร้อยละ 11 จากปีก่อน กำไรขั้นต้นที่ร้อยละ 43
ลดลงเพียงร้อยละ 2 จากปีก่อน และมีกำไรสุทธิทั้งสิ้น 1,243 ล้านบาท แบ่งเป็นเงินปันผลทั้งหมดที่
3.05 บาทต่อหุ้น

การแข่งขัน

ปัจจุบันบริษัทฯมีส่วนแบ่งการตลาดของมูลค่าการขายสินค้ากระเบื้องเซรามิคในประเทศมากที่สุด
ของกลุ่มผู้ผลิตกระเบื้องเซรามิคที่อยู่ในตลาดหลักทรัพย์แห่งประเทศไทย 4 บริษัทฯ คือ RCI , UMI
, TGCI และ DCC เนื่องจากบริษัทฯ มีกลุ่มเป้าหมายเป็นลูกค้าในระดับล่าง ต้องการสินค้าราคาถูก
ซึ่งกลุ่มลูกค้าเหล่านี้ในประเทศ มีสัดส่วนที่มากกว่าลูกค้าระดับบน รวมทั้งบริษัทฯ
ได้ใช้กลยุทธ์กระจายตลาดนัดสาขา
(Outlets)ทั่วทุกจังหวัดของประเทศสามารถเข้าถึงกลุ่มลูกค้าโดยตรง หาซื้อสินค้าได้สะดวก
มีลวดลายให้เลือกมากมาย

[]

[]

ที่มา : ข้อมูลจากผลการดำเนินงานจากตลาดหลักทรัพย์แห่งประเทศไทย

RCI = บมจ.โรแยลเซรามิค , UMI = บมจ.สหโมเสคอุตสาหกรรม , TGCI =
บมจ.ไทย-เยอรมัน เซรามิค อินดัสทรี่

แผนงานและกลยุทธ์ในการแข่งขันในปี 2555

เป็นที่ทราบกันดีว่าบริษัทฯมีจุดประสงค์ที่จะผลิตกระเบื้องที่มีคุณภาพและราคาถูก
เพราะฉะนั้นเรื่องการควบคุมต้นทุน และประสิทธิภาพของเครื่องจักร
จึงเป็นเรื่องที่ทางบริษัทฯได้ให้ความสำคัญมาโดยตลอด ในปี 2555
นี้แผนงานของทางบริษัทส่วนใหญ่แล้วจะยึดหลักการควบคุมต้นทุนเป็นเรื่องสำคัญเนื่องจากราคาค่าแก๊สธรรมชาติที่เพิ่มขึ้นมาเฉลี่ยกว่าร้อยละ
23 ในปีที่ผ่านมาส่งผลกระทบทำให้กำไรขั้นต้นของบริษัทฯไม่เป็นไปตามเป้าหมาย
และราคาแก๊สธรรมชาติยังคงมีแนวโน้มว่าจะขึ้นต่อไปเรื่อยๆในปี 2555

เป้าหมายและแผนงานโดยรวมแล้วสรุป ดังนี้

-   เพิ่มยอดขายร้อยละ 12-15 จากปี 2554

    -   ขยายสาขาเพิ่ม 15 แห่งทั่วประเทศ

    -   รุกตลาดขายปลีก, สนับสนุนตลาดขายส่ง, รองรับตลาดส่งออก
        เพื่อเพิ่มส่วนแบ่งทางตลาด

    -   อบรมมาตรฐานการทำงานภาคปฏิบัติจริงของพนักงานสาขาเพื่อเพิ่มศักยภาพในการบริการ

    -   ผลักดันราคาเฉลี่ยให้สูงขึ้นตามสถานการณ์ตลาด

    -   ศึกษาและปรับปรุงจำนวนสินค้าคงคลังของสาขาให้สอดคล้องกับตลาด

    -   ปรับปรุงประสิทธิภาพในการขนส่งสินค้าให้เร็วยิ่งขึ้น

    -   เพิ่มยอดขายต่อสาขาต่อปี

-   ผลักดันกำไรขั้นต้นให้สูงขึ้น

    -   เพิ่มกำลังการผลิตร้อยละ 5 จากกำลังการผลิตปัจจุบันแต่ไม่เพิ่มเตาเผา
        ทำได้โดยการปรับปรุงประสิทธิภาพของเครื่องจักรเพื่อเพิ่มความเร็วในการผลิต

    -   ปรับเปลี่ยนสูตรการผลิตเพื่อลดต้นทุนด้านพลังงานและสารเคมีที่มีราคาสูง

    -   ลดกำลังคนร้อยละ 5 ต่อปี

    -   รักษาระดับการผลิตสม่ำเสมอตลอดทั้งปี

    -   ควบคุมค่าใช้จ่ายในการขาย (SG&A) โดยตั้งเป้าหมายจากร้อยละ 34 ให้เหลือร้อยละ
        25 ของกำไรขั้นต้น

    -   ไม่มีภาระหนี้สิน

    -   ลดของเสียให้ต่ำกว่าร้อยละ 1 ในกระบวนการผลิต

-   ศึกษาและพัฒนาเพื่อความเจริญเติบโตยั่งยืนขององค์กร

    -   พัฒนาศักยภาพระบบเครือข่ายข้อมูลข่าวสาร

    -   สร้างองค์กรแห่งการเรียนรู้ และนวัตกรรม

    -   พัฒนาระกับความสัมพันธ์ของพนักงานต่อองค์กร

    -   สร้างมาตรฐานในการทำงานและความต่อเนื่องในธุรกิจ

    -   ศึกษาเพื่อเพิ่มความมั่นใจในการลงทุน

-   ยึดมั่นในความรับผิดชอบต่อสังคมโดยโครงการ ตลาดนัดไดนาสตี้-ไทล์ท้อป ร่วมใจ คืนกำไร
    สู่สังคม